Aiškinamasis raštas

Dėl Molėtų rajono savivaldybės socialinio būsto fondo plėtros 2015 – 2020 metais

programos tvirtinimo

**1. Parengto tarybos sprendimo projekto tikslai ir uždaviniai**

 Paramos būstui įsigyti ar išsinuomoti įstatymo (toliau – įstatymas) 4 straipsnio 5 dalies 2 punktas reglamentuoja, kad savivaldybės taryba tvirtina socialinio būsto fondo plėtros programą (toliau – programa). Įstatymo 5 straipsnio 3 dalis nustato, kad socialinio būsto plėtra finansuojama Lietuvos Respublikos valstybės biudžeto lėšų, Europos Sąjungos paramos fondų lėšų, savivaldybės biudžeto lėšų ir kitų teisėtai gautų lėšų.

Teikiama tvirtinti programa nustato Molėtų rajono savivaldybės socialinio būsto plėtros tikslą, uždavinius bei priemones jiems įgyvendinti, numatomus finansavimo šaltinius bei laukiamus rezultatus. Programoje pateikiama esamos situacijos analizė.

Siekiant pasirengti būstų pirkimui, naujų būstų statybai, naudojamų pastatų pritaikymui socialiniams būstams, programoje numatomi veiksmai būstų plėtrai ir planuojamos lėšos 2015 – 2020 metams.

Parengto projekto tikslas – patvirtinti Molėtų rajono savivaldybės socialinio būsto fondo plėtros 2015-2020 metais programą.

 **2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 40 punktas;

Paramos būstui įsigyti ar išsinuomoti įstatymo 4 straipsnio 5 dalies 2 punktas, 5 straipsnio 3 dalis;

Savivaldybių socialinio būsto fondo plėtros 2015 – 2020 metais veiksmų planas, patvirtintas socialinės apsaugos ir darbo ministro 2015 m. balandžio 9 d. įsakymu Nr. A1-192 „Dėl Savivaldybių socialinio būsto fondo plėtros 2015 – 2020 metais veiksmų plano patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės –programa nustato ilgalaikius savivaldybės veiksmus ir finansavimo šaltinius savivaldybės socialinių būstų plėtrai.

 Neigiamų pasekmių nenumatoma.

**4. Priemonės sprendimui įgyvendinti**

-

**5. Lėšų poreikis ir jų šaltiniai**

-

**6. Vykdytojai, įvykdymo terminai**

Molėtų rajono savivaldybės administracija.

Parengė

Aldona Rusteikienė

Turto skyriaus vedėja